ร้านก๋วยเตี๋ยวไก่ตุ๋นนี้ตั้งอยู่บนถนนเลี่ยบด่วนตรงซอยโยธินพัฒนาฝั่งขาออก ร้านจะเลยเรือนปั้นหยามานิดหนึ่ง เลี้ยวซ้ายเข้าซอยไปสัก 50 เมตร อยู่ขวามือ ร้านจะอยู่ด้านหน้าของร้าน มอนติคาโร เลยเป็นที่มาของชื่อร้านเค้า
ที่จอดรถจึงสามารถใช้ลาดจอดรถของร้านมอนติคาโรได้เลย เพียบบบบ
เมื่อก่อนมาทานร้านนี้ จะสั่งก๋วยเตี๋ยวแห้งหรือน้ำ คราวนี้เลยลองแบบเกาเหลาน่องไก่ตุ๋นกับข้าวสวยร้อนๆ
พอได้รับอาหารก็ผิดหวังเล็กน้อย เพราะน่องไก่ที่ให้มีเพียง 3 น่องเท่านั้น.... !!!พระเจ้า แพงจัง
รสชาติก็ผิดแปลกไปจากเดิม ออกเค็มนิดๆ
พอทานเสร็จก็ถามน้องๆเด็กเสริฟไปว่า ปกติเกาเหลาให้น่องไก่กี่ชิ้น.... น้องตอบมาแต่เราฟังไม่รู้เรื่อง...(น้องเป็นต่างด้าวครับ...แป่ววว)
ช่างมัน... จ่ายเงินแล้วออกจากร้านไปอย่างผิดหวัง
บรรยากาศร้านก็เป็นแบบเปิด โปร่งโล่ง แต่เนื่องจากเป็นหน้าร้อนก็เลยร้อนตามระเบียบกันไป
สรุปรสชาติเปลี่ยนแปลงไปเล็กน้อย ถามว่าจะมาทานอีกไหม ก็คงตอบว่าจะมาลองอีกสักครั้ง ถ้าผ่านมาทางนี้นะครับ ดูสิว่าจะดีขึ้นไหม
